**Presbiterek bizonyságtétele**

**a konfirmandusoknak!**

Munkatervünk szerint azt vállaltuk, hogy ebben az esztendőben, amely a konfirmáció és elköteleződés éve, nagyobb odafigyeléssel kísérjük a konfirmandusainkat. Ennek az akciónknak a „Ne félj, veled mennek sokan!” címet adtuk. Így fogalmaztunk: *„Ne félj, veled mennek sokan!”* - címmel a presbiterek azt a feladatot kapják, hogy a konfirmandus csoport bemutatásától kezdve a konfirmációig személyesen kísérjék a konfirmandusokat és azok családját. Imádkozzanak értük, tartsák számon őket és hívogassák őket a különféle alkalmakra.

Nagyon hasznosnak tartanám azt, hogy a presbiterek vállalnának egy-egy rövid bizonyságtételt vagy tanítást a konfirmációs órán, a tanmenethez igazodva.

Ebben megerősített Martin Bucer (1491-1551) reformátor, hittudós egyik gondolata. Őt tartják a protestáns konfirmáció atyjának, s ő a konfirmációról azt írta, hogy a lelkész, a gyülekezet véneivel készítse fel, oktassa a fiatalokat.

Terveim szerint a konfirmandus-anyag témáihoz kapcsolódhatna egy-egy presbiteri szolgálat. A konfirmációs alkalom a Mérték-hittan keretében van minden pénteken 17.30-tól kb. 19.15-ig. S a presbiteri bizonyságtételeket, 5-10 perces alkalomnak tervezem, úgy, hogy a témáról szóló tanulást követően lehetne beszélgetés is. Szeretnénk majd a tavasz folyamán egy olyan alkalmat is tartani, amelyen a szülők is jelen vannak!

Több alkalommal az óra után 19.30-20.30-ig még skype-s foglalkozás is van a külföldön élő konfirmandusaink számára.

Március 24. Mit jelent nekem a Tíz parancsolat? -

Március 30. Mit jelent nekem az örömhír, az evangélium?

Április 14. Kicsoda nekem Jézus?

Április 28. Mit jelent nekem az imádság?

Május 5. Miért imádkozom a Miatyánkot?

Május 12. Mi jelent nekem a Luther-rózsa?

Május 19. Mit szeretek az evangélikus liturgiában?

Május 26. Miért szeretek énekelni?

Szept. 8. Miért veszek úrvacsorát?

Szept. 15. Hogyan élek a gyónással?

Szept. 22. Miben érzem a Szentlélek munkáját?

Biztos vagyok abban, hogy ha a fiataloknak olyanok is szólnának, akik nem lelkészként aktívak a hitéletben és a gyülekezetben, akkor az megerősítené őket abban, hogy a hit dolgai nem csak a lelkészek ügye.

Szeretettel várom a vállalásokat! Kérem,hogy aki bekapcsolódik ebben a szolgálatba, az személyesen vagy telefonon jelezze nekem, melyik alkalmat választja!

Köszönettel: